คือผมต้องบอกก่อนว่าผมไม่ได้ตาบอดสีมาตั้งแต่กำเนิด​ เพราะเมื่อ2เดือนที่แล้วผมยังอ่านตัวเลขบนแบบทดสอบได้ แต่ตอนนี้ผมอ่านไม่ได้หรือบางอันก็เห็นไม่ชัด​ ผมจึงงงว่าผมเป็นโรคอะไรอยู่ในตอนนี้
สวัสดีค่ะ ตาบอดสีก็เป็นภาวะที่การมองเห็นสีบางชนิดไม่เหมือนคนทั่วไป เช่นถ้าตาบอดสีแดง คนอื่นเห็นสีแดง เราจะเห็นเป็นสีอื่น แต่เราก็จะแยกสีนี้จากสีอื่นได้เช่นกัน ทำให้บางคนจะไม่รู้เลยว่าตัวเองตาบอดสีจนไปทำการทดสอบ แพทย์จะทดสอบได้ว่าเป็นตาบอดสีชนิดใด และบอดสีมากน้อยเพียงใดซึ่งตาบอดสีส่วนใหญ่เกิดจากกรรมพันธุ์มากที่สุด สาเหตุอื่นๆที่ทำให้เกิดตาบอดสีตอนอายุเพิ่มขึ้นก็มีได้เช่น อายุที่เพิ่มมากขึ้น อาจส่งผลให้เกิดการเสื่อมของเซลล์ได้ตามวัยที่เพิ่มมากขึ้น โรคเกี่ยวกับด้านดวงตาหรือการบาดเจ็บบริเวณจอตา เช่น โรคต้อหิน จอประสาทตาเสื่อม ต้อกระจก หรือการได้รับบาดเจ็บบริเวณดวงตา ผลข้างเคียงของการใช้ยาบางชนิด การได้รับสารเคมีบางชนิดเป็นระยะเวลานาน เช่น คาร์บอนไดซัลไฟด์หรือสไตรีน อาจส่งผลต่อการสูญเสียการมองเห็นสีหากเพิ่งเป็นตาบอดสีที่เพิ่งมีอาการขึ้นมาใหม่ แนะนำการไปปรึกษาแพทย์เพื่อตรวจหาสาเหตุอื่นๆที่ทำให้เป็นตาบอดสีที่เกิดขึ้นใหม่ได้ด้วยดังกล่าวไป